CELEX: 32020D1730
Language: el
Date: 2020-11-18 00:00:00
Title: Απόφαση (ΕΕ) 2020/1730 της Επιτροπής της 18ης Νοεμβρίου 2020 για την επιβεβαίωση της συμμετοχής της Ιρλανδίας στον κανονισμό (ΕΕ) 2017/1954 του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1030/2002 του Συμβουλίου για την καθιέρωση αδειών διαμονής ενιαίου τύπου για τους υπηκόους τρίτων χωρών

19.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 387/22
               
            
         ΑΠΟΦΑΣΗ (ΕΕ) 2020/1730 ΤΗΣ ΕΠΙΤΡΟΠΗΣ
         της 18ης Νοεμβρίου 2020
         για την επιβεβαίωση της συμμετοχής της Ιρλανδίας στον κανονισμό (ΕΕ) 2017/1954 του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1030/2002 του Συμβουλίου για την καθιέρωση αδειών διαμονής ενιαίου τύπου για τους υπηκόους τρίτων χωρών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη το πρωτόκολλο αριθ. 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Η Ιρλανδία, με επιστολή τής 29ης Ιουλίου 2020 προς την Ευρωπαϊκή Επιτροπή, κοινοποίησε την επιθυμία της να αποδεχτεί τον κανονισμό (ΕΕ) 2017/1954 του Ευρωπαϊκού Κοινοβουλίου και του Συμβουλίου και να δεσμευτεί από αυτόν (1).
                  
               
                     (2)
                  
                  
                     Δεν υπάρχουν ειδικοί όροι για τη συμμετοχή της Ιρλανδίας στον εν λόγω κανονισμό ούτε ανάγκη λήψης μεταβατικών μέτρων.
                  
               
                     (3)
                  
                  
                     H θέσπιση ενιαίου τύπου και κοινών προτύπων ασφαλείας για τις άδειες διαμονής σε όλη την Ευρωπαϊκή Ένωση διευκολύνει τη διέλευση των συνόρων και, ως εκ τούτου, συμβάλλει στην εύρυθμη λειτουργία ενός χώρου ελευθερίας, ασφάλειας και δικαιοσύνης.
                  
               
                     (4)
                  
                  
                     Συνεπώς, η συμμετοχή της Ιρλανδίας στον κανονισμό (ΕΕ) 2017/1954 θα πρέπει να επιβεβαιωθεί.
                  
               
                     (5)
                  
                  
                     Για να επιτραπεί στην Ιρλανδία να εφαρμόσει τον κανονισμό (ΕΕ) 2017/1954 όσο το δυνατόν συντομότερα, η παρούσα απόφαση θα πρέπει να αρχίσει να ισχύει την επομένη της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Επιβεβαιώνεται η συμμετοχή της Ιρλανδίας στον κανονισμό (ΕΕ) 2017/1954.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 18 Νοεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  Κανονισμός (ΕΕ) 2017/1954 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2017, για την τροποποίηση του κανονισμού (ΕΚ) αριθ. 1030/2002 του Συμβουλίου για την καθιέρωση αδειών διαμονής ενιαίου τύπου για τους υπηκόους τρίτων χωρών (ΕΕ L 286 της 1.11.2017, σ. 9).